รัฐบาลไทย-ข่าวทำเนียบรัฐบาล-‘นิพนธ์’ ลุยอีสาน มอบสมุดประจำตัวผู้ได้รับอนุญาตให้ทำกินในพื้นที่ป่าสงวนแห่งชาติ “ป่าดงผาลาด” จังหวัดสกลนคร 8,800 กว่าไร่ เน้นย้ำการขึ้นทะเบียนเกษตรกร ยืนยันรัฐบาลนี้ไม่ทิ้งใครไว้ข
วันอังคารที่ 29 มีนาคม 2565
‘นิพนธ์’ ลุยอีสาน มอบสมุดประจําตัวผู้ได้รับอนุญาตให้ทํากินในพื้นที่ป่าสงวนแห่งชาติ “ป่าดงผาลาด” จังหวัดสกลนคร 8,800 กว่าไร่ เน้นย้ําการขึ้นทะเบียนเกษตรกร ยืนยันรัฐบาลนี้ไม่ทิ้งใครไว้ข
‘นิพนธ์’ ลุยอีสาน มอบสมุดประจําตัวผู้ได้รับอนุญาตให้ทํากินในพื้นที่ป่าสงวนแห่งชาติ “ป่าดงผาลาด” จังหวัดสกลนคร 8,800 กว่าไร่ เน้นย้ําการขึ้นทะเบียนเกษตรกร ยืนยันรัฐบาลนี้ไม่ทิ้งใครไว้ข้างหลัง
เมื่อวันที่ 28 มีนาคม 2565 เวลา 10.30 น. ที่ศาลาเกาะใหญ่หนองทุ่งมน ตําบลเจริญศิลป์ อําเภอเจริญศิลป์ จังหวัดนครพนม และเวลา 12.30น. ที่โรงเรียนท่าศรีไคลวิทยา ตําบลธาตุ อําเภอวานรนิวาส นายนิพนธ์ บุญญามณี รัฐมนตรีช่วยว่าการกระทรวงมหาดไทย เป็นประธานในพิธีมอบสมุดประจําตัว ผู้ได้รับการคัดเลือกให้ทํากินในชุมชน ตามนโยบายรัฐบาลในลักษณะแปลงรวม ในเขตป่าสงวนแห่งชาติ “ป่าดงผาลาด” ตําบลธาตุ ตําบลคูสะคาม อําเภอวานรนิวาส และตําบลเจริญศิลป์ ตําบลทุ่งแก ตําบลบ้านเหล่า อําเภอเจริญศิลป์ จังหวัดสกลนคร โดยมี นางจุรีรัตน์ เทพอาสน์ ผู้ว่าราชการจังหวัดสกลนคร นายสมเกียรติ ถนอมกิตติ รองอธิบดีกรมที่ดิน รองผู้ว่าราชการจังหวัด นายอําเภอในพื้นที่ เจ้าพนักงานที่ดินจังหวัดสกลนคร หัวหน้าส่วนราชการ ผู้บริหารท้องถิ่นกํานัน ผู้ใหญ่บ้าน และประชาชนผู้รับมอบ จํานวน 300 ราย เข้าร่วมพิธีฯ ภายใต้การปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัสโคนา 2019 (COVID-19) อย่างเคร่งครัด
โครงการจัดที่ดินทํากินภายใต้นโยบายของรัฐบาล (คทช.) เป็นกลไกขับเคลื่อนนโยบายและแผนบริหารจัดการที่ดินและทรัพยากรดินให้แก่ผู้ยากไร้ และเป็นนโยบายสําคัญของรัฐบาลในการบริหารจัดการที่ดินและทรัพยากรดิน เพื่อแก้ไขปัญหาความเดือดร้อนของประชาชนและพัฒนาศักยภาพการใช้ประโยชน์ที่ดินให้เกิดประโยชน์สูงสุด สมดุล เป็นธรรมและยั่งยืน ทั้งในด้านเศรษฐกิจ สังคม สิ่งแวดล้อม และความมั่นคงของประเทศ จังหวัดสกลนครจึงได้จัดทําโครงการส่งมอบสมุดประจําตัว ผู้ได้รับการคัดเลือกให้ทํากินในชุมชน ตามนโยบายรัฐบาลในลักษณะแปลงรวม ในเขตป่าสงวนแห่งชาติ “ป่าดงผาลาด” ตําบลธาตุ ตําบลคูสะคาม อําเภอวานรนิวาส และตําบลเจริญศิลป์ ตําบลทุ่งแก ตําบลบ้านเหล่า อําเภอเจริญศิลป์ จังหวัดสกลนคร จํานวนรวมทั้งสิ้น 993 เล่ม 914 ราย โดยได้รับการจัดสรรงบประมาณ แผนยุทธศาสตร์ เสริมสร้างพลังทางสังคม โครงการสนับสุน คทช. จังหวัด ในการจัดที่ดินทํากินให้ชุมชนตามนโยบายรัฐบาล จากคณะอนุกรรมการจัดที่ดิน กรมที่ดิน
นายนิพนธ์ กล่าวว่า วันนี้รู้สึกยินดีเป็นอย่างยิ่ง ที่ได้มามอบสมุดประจําตัวผู้ได้รับคัดเลือกให้ทํากินในชุมชนฯ ในพื้นที่จังหวัดสกลนคร ทราบว่าคณะอนุกรรมการนโยบายที่ดินจังหวัดสกลนคร ได้รับมอบพื้นที่ป่าสงวนแห่งชาติ “ป่าดงผาลาด” ท้องที่ตําบลธาตุ ตําบลคูสะคาม อําเภอวานรนิวาส และตําบลเจริญศิลป์ ตําบลทุ่งแก ตําบลบ้านเหล่า อําเภอเจริญศิลป์ จังหวัดสกลนคร” จํานวน 1456 แปลง เนื้อที่ได้รับอนุญาตจากกรมป่าไม้ 15,506 ไร่ 2 งาน 09 ตารางวา เพื่อนํามาจัดสรรให้ประชาชนที่ด้อยโอกาส สอดคล้องกับนโยบายรัฐบาลและ คทช. โดยมุ่งเน้นการดําเนินการในด้านการจัดที่ดินให้ประชาชนที่ด้อยโอกาสอย่างทั่วถึงและเป็นธรรมซึ่งผู้ที่ได้รับคัดเลือก ผ่านความเห็นชอบจาก คทช.จังหวัดสกลนครแล้ว 1,351 แปลง และได้รับสมุดประจําตัวแล้ว จํานวน 993 เล่ม 914 แปลง เนื้อที่ 8,856 – 0 – 56 ไร่ ซึ่งการจัดพิธีมอบสมุดประจําตัววันนี้สําหรับพื้นที่ 2 อําเภอ ผ่านตัวแทนจํานวน 300 ราย
ประเทศไทยมีประชากรประกอบอาชีพภาคเกษตร 9 ล้านกว่าครัวเรือน 30-40 ล้านคน รัฐบาล โดย พลเอกประยุทธ์ จันทร์โอชา นายกรัฐมนตรี ได้ให้ความสําคัญกับภาคการเกษตร จึงมีนโยบายในการแก้ไขปัญหาความเดือนร้อนของประชาชนที่ไม่มีที่ดินทํากิน หรือมีที่ดิน แต่ไม่เพียงพอ ช่วยให้มีที่ดินทํากินอย่างถูกต้อง เพื่อเป็นการสร้างอาชีพ สร้างรายได้ให้พี่น้องประชาชนมีความมั่นคงในการดํารงชีวิต การดําเนินงานของ คทช.จังหวัด เพื่อจัดที่ดินทํากินให้กับชุมชนในครั้งนี้ เป็นการประสานความร่วมมือที่มีการทํางานร่วมกันแบบไร้รอยต่อระหว่างหน่วยงานที่เกี่ยวข้อง เพื่อให้ประชาชนได้ประโยชน์สูงสุด ซึ่งเมื่อประชาชนได้ที่ดิน ได้สิทธิในที่ดิน ถึงแม้ว่าจะ ไม่ได้กรรมสิทธิ์ในที่ดิน แต่จะเป็นการสร้างความมั่นใจในการทํากินให้กับชุมชน สามารถทํากินในที่ดินผืนดังกล่าวได้โดยถูกต้องตามระเบียบกฎหมาย
นายนิพนธ์ กล่าวทิ้งท้าย ขอบคุณทุกองคาพยัพ และภาคีภาคส่วนที่เกี่ยวข้องในการจัดที่ดินทํากินให้ประชาชนในครั้งนี้ โดยเฉพาะอย่างยิ่งทั้งท้องถิ่น ท้องที่ ซึ่งเป็นกลไกสําคัญของกระทรวงมหาดไทยในการ “บําบัดทุกข์ บํารุงสุข” ให้แก่พี่น้องประชาชน ที่ต้องเดินไปด้วยกัน ทํางานร่วมกันอย่างเหนียวแน่นแข็งขัน ตนมองว่าการมีที่ดินทํากินเป็นความมั่นคงในขีวิตของประชาชน เป็นการสร้างความเป็นธรรมลดความเหลื่อมล้ํา สร้างความมั่นใจ ประชาชนไม่ต้องเสี่ยงต่อการถูกดําเนินคดีในข้อหาบุกรุกที่ดินของทางราชการ หลังจากนี้ขอให้พี่น้องประชาชนนําโฉนดที่ดินไปใช้ให้เกิดประโยชน์ ไม่ว่าจะใช้เป็นที่อยู่อาศัย หรือจะนําไปประกอบอาชีพ เพิ่มผลผลิตและรายได้ดูแลครอบครัว สําหรับพี่น้องประชาชนชาวเกษตรกร ไม่เพียงแค่การจัดหาที่ดินให้ทํากิน รัฐบาลนี้ยังได้มีความพยายามออกมาตรการการให้ความช่วยเหลืออย่างต่อเนื่อง ไม่ว่าจะเป็นนโนบายประกันรายได้พืชผลทางการเกษตรชนิดต่าง ๆ ประกอบด้วย ข้าว ข้าวโพด มันสําปะหลัง ยางพารา และปาล์ม โดยในงานมีการสัมภาษณ์ชาวบ้านในพื้นที่ตําบลเจริญศิลป์ อําเภอเจริญศิลป์ ผู้ประกอบอาชีพ ทําสวนยางพาราและทํานา จํานวน 2 ราย ทราบว่า ได้รับเงินส่วนต่างการปลูกข้าวนาปีและการทําสวนยางพารา จํานวนเงินร่วมกว่า 70,000 บาท ทั้งนี้ นโยบายดังกล่าวเป็นไปเพื่อสร้างความมั่นคงของรายได้ให้กับเกษตรกร โดยเป็นหลักประกันรายได้ขั้นต่ําในการประกอบ อาชีพการเกษตร สร้างความมั่นคงด้านอาหาร รักษาเสถียรภาพราคาสินค้าเกษตร ทั้งนี้ ขอให้พี่น้องประชาชนได้ขึ้นเป็นทะเบียนเกษตรกรให้ถูกต้องเพื่อเข้าถึงและรับการดูแลตามนโยบาย/มาตรการความช่วยเหลือต่าง ๆ ของราชการอย่างทั่วถึง นายนิพนธ์ กล่าวทิ้งท้าย ขอให้พี่น้องประชาชนมั่นใจว่ารัฐบาลจะไม่ทอดทิ้งใครไว้ข้างหลัง